Národná rada Slovenskej republiky

VI. volebné obdobie

(Návrh)

ZÁKON

z  .................... 2014,

ktorým sa mení a dopĺňa zákon č. 50/1976 Zb. o územnom plánovaní a stavebnom
poriadku (stavebný zákon) v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 139/1982 Zb., zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., nálezu Ústavného súdu Slovenskej republiky č. 217/2002 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 145/2010 Z. z., zákona č. 118/2010 Z. z., zákona č. 547/2010 Z. z.,  zákona č. 408/2011 Z. z. a zákona č. 300/2012 Z. z. sa mení a dopĺňa takto:

1. V § 39a ods. 3 písmeno e) znie:

„e) reklamné stavby.“.

2. Doterajší text § 43 sa označuje ako odsek 1 a dopĺňa sa odsek 2, ktorý znie:

„(2) Reklamná stavba je stavebná konštrukcia postavená stavebnými prácami zo stavebných výrobkov, ktorá je pevne spojená so zemou podľa odseku 1 písm. a) až d) alebo upevnená strojnými súčiastkami alebo zvarom o pevný základ na zemi alebo ktorej osadenie vyžaduje úpravu podkladu a ktorej funkciou je šírenie reklamných, propagačných, navigačných a iných informácií viditeľných z verejných priestorov. Reklamné stavby sa na účely povoľovania a kolaudácie členia podľa veľkosti informačnej plochy na

reklamné zariadenia, na ktorých najväčšia informačná plocha má veľkosť do 3 m²,

reklamné stavby, na ktorých najväčšia informačná plocha má veľkosť od 3 m² do 20 m² a

reklamné stavby, na ktorých najväčšia informačná plocha je väčšia ako 20 m².

Najväčšou informačnou plochou sa rozumie priemet jednej najväčšej informačnej plochy, umiestnenej na reklamnej stavbe podľa projektovej dokumentácie reklamnej stavby predloženej stavebnému úradu.“.

3. V § 43a ods. 3 sa za písmeno p) vkladá nové písmeno r), ktoré znie:

„r) reklamné stavby,“.

Doterajšie písmeno r) sa označuje ako písmeno s).

4. V § 55 sa odsek 2 dopĺňa písmenom h), ktoré znie:

„h) pri reklamných zariadeniach, pokiaľ tento zákon neustanovuje inak.“.

5. § 56 sa dopĺňa písmenom j), ktoré znie:

„j) pri reklamných zariadeniach s najväčšou informačnou plochou do 1,2 m2 umiestnenýchna stĺp verejného osvetlenia alebo na stĺp trakčného vedenia, ak nezasahujú do prejazdného profilu pozemnej komunikácie.“.

6. V § 57 ods. 2 sa na konci pripája veta „Ohlásenú stavbu reklamného zariadenia môže stavebník začať uskutočňovať len do jedného roka odo dňa doručenia oznámenia stavebného úradu stavebníkovi, pokiaľ stavebný úrad v odôvodnených prípadoch neurčil na začatie stavby dlhšiu lehotu.“.

7. § 67 sa dopĺňa odsekom 3, ktorý znie:

„(3) Stavebné povolenie pre reklamnú stavbu stráca platnosť, ak sa so stavbou nezačalo do jedného roka odo dňa, keď nadobudlo právoplatnosť, pokiaľ stavebný úrad v odôvodnených prípadoch neurčil na začatie stavby dlhšiu lehotu. Ak stavebník požiada o zmenu doby trvania reklamnej stavby pred uplynutím tejto doby, tak podaním žiadosti doba trvania reklamnej stavby až do nadobudnutia právoplatnosti rozhodnutia o žiadosti neplynie.“

8. V druhej časti nadpis piateho oddielu znie: „Povolenie terénnych úprav a prác“.

9. V § 71 ods. 1 sa vypúšťa písmeno c).

10. V § 71 ods. 3 sa vypúšťa druhá veta.

11. V § 72 ods. 1 sa za slovom „prác“ vypúšťa čiarka a slová „informačných, reklamných a propagačných zariadení“.

12. V § 72 sa vypúšťa odsek 2. Súčasne sa zrušuje označenie odseku 1.

13. V § 73 sa za slovom „prác“ vypúšťa čiarka a slová „informačných, reklamných a propagačných zariadení“.

14. V § 76 ods. 2 sa za slovom „práce“ vypúšťa čiarka a slová „ako aj informačné, reklamné a propagačné zariadenia“.

15. V § 76 ods. 3 sa na konci pripája veta „Kolaudačné rozhodnutie sa nevyžaduje na reklamné stavby, ktorých najväčšia informačná plocha má veľkosť od 3 m² do 20 m².“.

16. V § 77 sa za slovom „práce“ vypúšťa čiarka a slová „ako aj informačné, reklamné a propagačné zariadenia“.

17. § 86 sa dopĺňa odsekom 4, ktorý znie:

„(4) Vlastník stavby je povinný zabezpečiť počas celej doby trvania reklamnej stavby jej označenie menom a priezviskom, obchodným menom, názvom, ochrannou známkou alebo iným symbolom, ktorý umožňuje identifikáciu vlastníka reklamnej stavby.“.

18. V § 88 ods. 3 sa za slová „stavebného úradu“ vkladá čiarka a slová „ak tento zákon neustanovuje inak.“.

19. V § 88 ods. 4 sa za slovami „[§ 55 ods. 2 písm. b)]“ vypúšťa čiarka a slová „informačných, reklamných a propagačných zariadeniach“ sa nahrádzajú slovami „a reklamných stavbách“.

20. § 88 sa dopĺňa odsekmi 6 a 7, ktoré znejú:

„(6) Na odstránenie reklamnej stavby sa povolenie stavebného úradu nevyžaduje.

(7) Povolenie stavebného úradu sa nevyžaduje na odstránenie reklamnej stavby, ktorá je postavená bez stavebného povolenia alebo v rozpore s ním alebo bez písomného oznámenia stavebného úradu podľa § 57 ods. 2 pri stavbách, ktoré treba ohlásiť, alebo v rozpore s ním, ak ohlásenie odstránenia stavby podal vlastník pozemku alebo stavby alebo osoba, ktorá má iné práva k pozemku alebo stavbe [§ 139 ods. 1 písm. a) až c)], a títo nedali právo inej osobe uskutočniť reklamnú stavbu na svojom pozemku alebo svojej stavbe alebo záujmové združenie vlastníkov reklamných stavieb registrované podľa tohto zákona. Stavebný úrad

a) ak vlastník reklamnej stavby nie je známy, vydá osobe, ktorá podala ohlásenie odstránenia stavby súhlas s odstránením reklamnej stavby do 30 dní odo dňa podania ohlásenia,

b) ak vlastník reklamnej stavby je známy, stavebný úrad ho vyzve, aby do 15 dní odo dňa doručenia výzvy preukázal, že mal oprávnenie na uskutočnenie reklamnej stavby na pozemku alebo na stavbe, kde je umiestnená, a že je zhotovená v súlade s podmienkami podľa tohto zákona. Ak vlastník reklamnej stavby v určenej lehote nepreukázal, že mal oprávnenie na uskutočnenie reklamnej stavby, stavebný úrad do 30 dní odo dňa márneho uplynutia lehoty vydá osobe, ktorá podala ohlásenie odstránenia stavby súhlas s odstránením reklamnej stavby.

Vlastník pozemku alebo stavby, záujmové združenie vlastníkov reklamných stavieb registrované podľa tohto zákona alebo osoba, ktorá má iné práva k pozemku alebo stavbe [§ 139 ods. 1 písm. a) až c)], je oprávnená po doručení súhlasu stavebného úradu s odstránením reklamnej stavby odstrániť reklamnú stavbu na náklady vlastníka reklamnej stavby.“.

21. Doterajší text § 88b sa označuje ako odsek 1 a dopĺňa sa odsekom 2, ktorý znie:

 „(2) Ustanovenia § 88a sa nevzťahujú na reklamné stavby.“.

22. V § 93 ods. 1 sa za slovom „prác“ vypúšťajú čiarka a slová „ako aj informačných, reklamných a propagačných zariadení“.

23. V § 93 sa vypúšťa odsek 2. Súčasne sa zrušuje označenie odseku 1.

24. V § 105 ods. 1 sa vypúšťa písmeno g).

25. V § 105 sa za odsek 4 vkladá nový odsek 5, ktorý znie:

„(5) Priestupku sa dopustí a potresce sa ten, kto uskutočňuje alebo užíva

a) reklamné zariadenia, ktoré treba ohlásiť, bez takéhoto ohlásenia alebo v rozpore s  ním pokutou vo výške 150 eur,

b) reklamnú stavbu s najväčšou informačnou plochou od 3 m2 do 20 m2 bez stavebného povolenia alebo v rozpore s ním pokutou vo výške 250 eur,

c) reklamnú stavbu s najväčšou informačnou plochou viac ako 20 m2 bez stavebného povolenia alebo v rozpore s ním alebo bez kolaudačného rozhodnutia alebo v rozpore s ním pokutou vo výške 450 eur,

d) reklamnú stavbu bez označenia (§ 86 ods. 4, § 142c ods. 2) a v lehote určenej stavebným úradom alebo inšpekciou nezabezpečí označenie reklamnej stavby pokutou vo výške 50 eur.“.

Doterajšie odseky 5 a 6 sa označujú ako odseky 6 a 7.

26. V § 106 ods. 1 sa vypúšťa písmeno e).

Doterajšie písmeno f) sa označuje ako písmeno e).

27. § 106 sa dopĺňa odsekmi 5 a 6, ktoré znejú:

„(5) Stavebný úrad alebo inšpekcia uloží právnickej osobe alebo fyzickej osobe oprávnenej na podnikanie, ktorá uskutočňuje alebo užíva

a) reklamné zariadenia, ktoré treba ohlásiť, bez takéhoto ohlásenia alebo v rozpore s ním pokutu vo výške 150 eur,

b) reklamnú stavbu s najväčšou informačnou plochou od 3 m2 do 20 m2 bez stavebného povolenia alebo v rozpore s ním pokutu vo výške 250 eur,

c) reklamnú stavbu s najväčšou informačnou plochou viac ako 20 m2 bez stavebného povolenia alebo v rozpore s ním alebo bez kolaudačného rozhodnutia alebo v rozpore s ním pokutu vo výške 450 eur,

d) reklamnú stavbu bez označenia (§ 86 ods. 4, § 142c ods. 2) a v lehote určenej stavebným úradom alebo inšpekciou nezabezpečí označenie reklamnej stavby pokutou vo výške 50 eur.

(6) V rozhodnutí o pokute stavebný úrad alebo inšpekcia určí lehotu na odstránenie zistených nedostatkov. Ak v tejto lehote právnická osoba alebo fyzická osoba oprávnená na podnikanie, u ktorej sa vykonal štátny stavebný dohľad, neodstráni zistené nedostatky, stavebný úrad alebo inšpekcia uloží pokutu opakovane, a to až do odstránenia zistených nedostatkov.“.

28. Za § 129 sa vkladá § 129a, ktorý vrátane nadpisu znie:

„§ 129a

**Register záujmových združení vlastníkov reklamných stavieb**

Register záujmových združení vlastníkov reklamných stavieb je elektronickou evidenciou záujmových združení právnických osôb, ktoré majú v predmete činnosti presadzovanie spoločenskej zodpovednosti ako predmetu verejného záujmu, ktoré majú záujem byť účastníkom v konaní, v ktorom sa nariaďuje odstránenie nepovolenej reklamnej stavby; je súčasťou informačného systému. Registrácia je dobrovoľná.

Do registra podľa odseku 1 sa na základe žiadosti zapíše každý žiadateľ, ktorý preukáže, že

je združením právnických osôb registrovaným podľa § 20i ods. 2 Občianskeho zákonníka najmenej jeden rok a

jeho členovia vlastnia najmenej 6 300 reklamných stavieb, z ktorých je najmenej

1. 300 ks reklamných stavieb, na ktorých najväčšia informačná plocha je väčšia ako 20 m2,

2. 6 500 ks reklamných stavieb, na ktorých najväčšia informačná plocha je od 3 m2 do 20 m2,

3. 2 500 ks reklamných zariadení, na ktorých najväčšia informačná plocha má do 3 m2.

Žiadosť o zapísanie do registra podľa odseku 1 musí byť písomná a obsahuje

identifikačné údaje v rozsahu názov, adresa sídla, identifikačné číslo IČO, telefonický a elektronický kontakt,

identifikačné údaje o predsedovi v rozsahu meno a priezvisko, dátum narodenia, adresa trvalého pobytu,

zoznam členov ku dňu podania žiadosti a ich identifikačné údaje v rozsahu písmena a),

čestné vyhlásenie o údaji o počte reklamných stavieb, ktoré vlastnia členovia.

Prílohou žiadosti je výpis z registra právnických osôb; to neplatí, ak je register právnických osôb prístupný na webovom sídle registračného orgánu.

Ak žiadosť nie je úplná, ministerstvo vyzve žiadateľa, aby ju doplnil a určí mu nato primeranú lehotu. Ministerstvo môže požiadať doplnenie žiadosti o preukázanie údaju o počte reklamných stavieb aj iným spôsobom ako čestným vyhlásením podľa odseku 3 písm. d). Ak žiadateľ v určenej lehote nedoplní žiadosť, k zapísaniu nedôjde a ministerstvo vráti žiadosť žiadateľovi.

Zmenu zápisu v registri podľa odseku 1 uskutoční ministerstvo na žiadosť záujmového združenia vlastníkov reklamných stavieb o zmenu údajov v zápise, alebo z vlastného podnetu. Z vlastného podnetu ministerstvo uskutoční zmenu zápisu v registri podľa odseku 1, ak zistí, že zapísané údaje nie sú pravdivé alebo nie sú úplné.

Výmaz z registra podľa odseku 1 uskutoční ministerstvo na žiadosť záujmového združenia vlastníkov reklamných stavieb, alebo z vlastného podnetu. Z vlastného podnetu ministerstvo uskutoční výmaz z registra podľa odseku 1, ak zistí, že záujmové združenie vlastníkov reklamných stavieb

a) bolo zapísané na základe nepravdivých údajov alebo
b) zaniklo.“.

29.V § 132 sa vypúšťa odsek 2. Súčasne sa zrušuje označenie odseku 1.

30. V § 135 ods. 1 sa vypúšťajú slová „a informačných, reklamných a propagačných zariadení“.

31. V § 139b sa odsek 1 dopĺňa písmenom f), ktoré znie:

„f) reklamné stavby s najväčšou informačnou plochou od 3 m2 do 20 m2 .“.

32. V § 139b sa odsek 7 dopĺňa písmenom e), ktoré znie:

 „e) reklamné zariadenia.“.

33. Za § 142c sa vkladá § 142d, ktorý vrátane nadpisu znie:

„§ 142d
Prechodné ustanovenia k úpravám účinným od 1. novembra 2014

(1) Správne konania, ktoré boli začaté a právoplatne neukončené do 30. októbra 2014, sa dokončia podľa doterajších predpisov.

(2) Informačné, reklamné a propagačné zariadenia podľa predpisov platných do účinnosti tohto zákona sa považujú za reklamné stavby podľa tohto zákona.  Vlastník takéhoto zariadenia je povinný ho označiť ako reklamnú stavbu podľa § 86 ods. 4 do šiestich mesiacov od nadobudnutia účinnosti tohto zákona.

(3) Vlastník informačného, reklamného a propagačného zariadenia podľa predpisov platných do účinnosti tohto zákona, postaveného bez povolenia alebo v rozpore s ním do účinnosti tohto zákona, je povinný do šiestich mesiacov od nadobudnutia účinnosti tohto zákona požiadať o dodatočné povolenie stavby príslušný stavebný úrad. Stavebný úrad rozhodne o dodatočnom povolení reklamnej stavby, ak vlastník reklamnej stavby preukáže, že jej dodatočné povolenie nie je v rozpore s verejným záujmom chráneným týmto zákonom a osobitnými predpismi, že je vlastníkom pozemku zastavaného nepovolenou stavbou alebo že je vlastníkom stavby spojenej s nepovolenou stavbou, alebo že má k tomuto pozemku alebo stavbe iné právo [§ 139 ods. 1 písm. a) až c)] a vlastník zastavaného pozemku alebo stavby alebo osoba, ktorá má k tomuto pozemku alebo stavbe iné právo [§ 139 ods. 1 písm. a) až c)] s dodatočným povolením súhlasí. Na konanie o dodatočnom povolení reklamnej stavby sa použije § 88a ods. 1, 2 a 4 až 7. Ak stavebný úrad dodatočne nepovolí reklamnú stavbu alebo vlastník informačného, reklamného a propagačného zariadenia nepožiada o dodatočné povolenie stavby podľa prvej vety, takúto reklamnú stavbu možno odstrániť podľa ustanovení o odstránení reklamnej stavby podľa tohto zákona.

(4) Vlastník hnuteľnej veci, ktorá po nadobudnutí účinnosti tohto zákona spĺňa podmienky reklamnej stavby podľa § 43 ods. 2, je povinný do šiestich mesiacov od nadobudnutia účinnosti tohto zákona ohlásiť umiestnenie takejto reklamnej stavby stavebnému úradu v mieste umiestnenia hnuteľnej veci a k ohláseniu priložiť podklady s náležitosťami žiadosti o stavebné povolenie a projektovú dokumentáciu. Ak vlastník hnuteľnej veci ohlásením preukáže, že nie je umiestnenie hnuteľnej veci v rozpore s verejným záujmom chráneným týmto zákonom a osobitnými predpismi, že je vlastníkom pozemku alebo stavby, na ktorom je umiestnená hnuteľná vec, alebo že má k tomuto pozemku alebo stavbe iné právo [§ 139 ods. 1 písm. a) až c)] a vlastník pozemku alebo stavby alebo osoba, ktorá má k tomuto pozemku alebo stavbe iné právo [§ 139 ods. 1 písm. a) až c)] s umiestnením hnuteľnej veci súhlasí, stavebný úrad oznámi vlastníkovi hnuteľnej veci, že k umiestneniu hnuteľnej veci ako reklamnej stavby nemá námietky a táto hnuteľná vec sa považuje za povolenú reklamnú stavbu podľa tohto zákona. Ak vlastník hnuteľnej veci neohlási umiestnenie hnuteľnej veci v lehote podľa prvej vety alebo nepreukáže, že nie je umiestnenie hnuteľnej veci v rozpore s verejným záujmom, že je vlastníkom pozemku alebo stavby, na ktorom je umiestnená hnuteľná vec, alebo že má k tomuto pozemku alebo stavby iné právo [§ 139 ods. 1 písm. a) až c)] a vlastník pozemku alebo stavby s umiestnením hnuteľnej veci súhlasí, takúto reklamnú stavbu možno odstrániť podľa ustanovení o odstránení reklamnej stavby podľa tohto zákona.“.

Čl. II

Zákon č. 135/1961 Zb. o pozemných komunikáciách (cestný zákon) v znení zákona Slovenskej národnej rady č. 72/1969 Zb., zákona Slovenskej národnej rady č. 139/1982 Zb., zákona č. 27/1984 Zb., zákona Národnej rady Slovenskej republiky č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 388/2000 Z. z., zákona č. 416/2001 Z. z., zákona č. 439/2001 Z. z., zákona č. 524/2003 Z. z., zákona č. 534/2003 Z. z., zákona č. 639/2004 Z. z., zákona č. 725/2004 Z. z., zákona č. 93/2005 Z. z., zákona č. 479/2005 Z. z., zákona č. 25/2007 Z. z., zákona č. 275/2007 Z. z., zákona č. 664/2007 Z. z., zákona č. 86/2008 Z. z., zákona č. 8/2009 Z. z., zákona č. 70/2009 Z. z., zákona č. 60/2010 Z. z., zákona č. 144/2010 Z. z., zákona č. 249/2011 Z. z., zákona č. 317/2012 Z. z., zákona č. 345/2012 Z. z., zákona č. 180/2013 Z. z., zákona č. 368/2013 Z. z. a zákona č. 388/2013 Z. z. sa mení a dopĺňa takto:

1. V § 3d ods. 7 sa slová „a iné zariadenia (napr. reklamné, informačné, propagačné zariadenia a telekomunikačné zariadenia)“ nahrádzajú slovami „reklamné stavby a iné zariadenia“.

2. V § 8 sa odsek 11 vypúšťa.

Doterajšie odseky 12 až 15 sa označujú ako odseky 11 až 14.

3. V § 8 odsek 11 znie:

„(11) Skládky materiálov alebo reklamné stavby,3) ako aj iné zariadenia, ktoré neslúžia pre správu pozemných komunikácii ani pre riadenie cestnej premávky a prevádzku dopravy je zakázané umiestňovať na križovatke tak, aby bránili vodičovi v rozhľadovom poli vodiča na križovatke.“.

Poznámka pod čiarou k odkazu 3 znie:

„3) § 43 ods. 2 zákona č. 50/1976 Zb. v znení zákona č. .../2014 Z. z.“.

4. V § 10 v odseku 3 sa slová „a v ich ochranných pásmach okrem odpočívadiel je zakázané umiestňovať reklamné, informačné a propagačné zariadenia.3)” nahrádzajú slovami „je zakázané umiestňovať reklamné stavby. 3)“

5. V § 10 sa za odsek 3 vkladajú nové odseky 4 a 5 ktoré znejú:

„(4) Mimo sídelného útvaru obce ohraničeného dopravnou značkou označujúcou začiatok a koniec obce je v území 100 m od osi vozovky priľahlého jazdného pásu diaľnice, rýchlostnej cesty a cesty I. triedy, ktoré sú medzinárodným cestným ťahom okrem odpočívadiel, zakázané umiestňovať reklamné stavby; to sa nevzťahuje na označenia stavby a označenia súvisiace s výstavbou alebo prevádzkou diaľnice, rýchlostnej cesty alebo cesty I. triedy, ktoré sú medzinárodným cestným ťahom.

„(5) Na stĺpoch verejného osvetlenia ciest a miestnych komunikácií a na stĺpoch trolejového vedenia sa môžu umiestňovať iba dopravné značky a reklamné zariadenia s najväčšou informačnou plochou do 1,2 m2, ak nezasiahnu do prejazdného profilu pozemnej komunikácie.“

6. V § 11 v ods. 1 sa slovo „mimo“ nahrádza slovom „okrem“ a za slová „súvisle zastavaného územia” vkladajú slová „mimo sídelného útvaru obce ohraničeného dopravnou značkou označujúcou začiatok a koniec obce“.

7. V § 22a písmeno ch) znie:

„ch) umiestni v rozhľadovom poli vodiča na križovatke skládky materiálov, reklamné stavby alebo iné zariadenie, ktoré neslúži na správu pozemnej komunikácie, na riadenie cestnej premávky, ani na prevádzku dopravy, ktoré bránia v rozhľade vodičovi.“.

8. § 22a sa dopĺňa písmenom i), ktoré znie:

 „i) umiestni reklamnú stavbu v rozpore s § 10 ods. 3 až 5.“.

9. V § 22c ods. 1 písmeno h) znie:

„h) umiestni v rozhľadovom poli vodiča na križovatke skládky materiálov, reklamné stavby alebo iné zariadenie, ktoré neslúži na správu pozemnej komunikácie, na riadenie cestnej premávky, ani na prevádzku dopravy, ktoré bránia v rozhľade vodičovi.“.

10. V § 22c v ods. 1 za písmeno h) vkladá nové písmeno i), ktoré znie::

„i) umiestni reklamnú stavbu v rozpore s § 10 ods. 3 až 5,“.

Doterajšie písmeno i) sa označuje ako písmeno j).

11. V § 22c ods. 2 sa za slová „písm. h)“ vkladajú slová „a i)“.

12. V § 24 ods. 2 sa vypúšťa písmeno n).

 Doterajšie písmeno o) sa označuje ako písmeno n).

13. Za § 24e sa vkladá § 24f, ktorý vrátane nadpisu znie:

„§ 24f

Prechodné ustanovenia k úpravám účinným od 1. novembra 2014

(1) Reklamné, informačné a propagačné zariadenia umiestnené pred 1. novembrom 2014, ktoré nie sú v súlade s § 10 ods. 4 sú vlastníci týchto zariadení povinní odstrániť do dvoch rokov odo dňa nadobudnutia účinnosti tohto zákona.

(2) Po uplynutí doby uvedenej v odseku 1 možno podať ohlásenie odstránenia reklamnej stavby podľa osobitného predpisu.11)

Čl. III

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č. 381/2011 Z. z., zákona č. 392/2011 Z. z., zákona č. 404/2011 Z. z., zákona č. 405/2011 Z. z. ,zákona č. 409/2011 Z. z., zákona č. 519/2011 Z. z., zákona č. 547/2011 Z. z., zákona č. 49/2012 Z. z., zákona č. 96/2012 Z. z., zákona č. 251/2012 Z. z., zákona č. 286/2012 Z. z., zákona č. 336/2012 Z. z., zákona č. 339/2012 Z. z., zákona č. 351/2012 Z. z., zákona č. 439/2012 Z. z., zákona č. 447/2012 Z. z. a zákona č. 459/2012 Z. z., zákona č. 8/2013 Z. z., zákona č. 39/2013 Z. z., zákona č. 40/2013 Z. z., zákona č. 72/2013 Z. z., zákona č. 75/2013 Z. z., zákona č. 94/2013 Z. z., zákona č. 96/2013 Z. z., zákona č. 122/2013 Z. z., zákona č. 144/2013 Z. z., zákona č. 154/2013 Z. z., zákona č. 213/2013 Z. z., zákona č. 311/2013 Z. z., zákona č. 319/2013 Z. z., zákona č. 347/2013 Z. z., zákona č. 387/2013 Z. z., zákona č. 388/2013 Z. z., zákona č. 474/2013 Z. z., zákona č. 506/2013 Z. z., zákona č. 35/2014 Z. z. a zákona č. 58/2014 Z. z., zákona č. 84/2014 Z. z. sa mení a dopĺňa takto:

##### 1. Za § 19gb sa vkladá § 19gc, ktorý vrátane nadpisu znie:

##### „§ 19gc

##### Prechodné ustanovenie k úpravám účinným od 1. novembra 2014

 Ak podnet na úkon alebo konanie bol podaný do 30. októbra 2014, vyberajú sa poplatky podľa predpisov účinných do 30. októbra 2014.“.

2. V Sadzobníku správnych poplatkov časti V. Stavebná správa sa  položka 60 dopĺňa písmenami i) a j), ktoré znejú:

„i) na reklamnú stavbu, na ktorej najväčšia informačná plocha má veľkosť od 3 m² do 20 m² ...........60 eur,

 j) reklamnú stavbu, na ktorých najväčšia informačná plocha má veľkosť od 20 m² ...........150 eur.“.

3. V Sadzobníku správnych poplatkov časti V. Stavebná správa sa v položke 60a za písmeno a) vkladá nové písmeno b), ktoré znie:

 „b) Žiadosť o zmenu doby trvania

1. reklamnej stavby, na ktorej najväčšia informačná plocha má veľkosť od 3 m² do 20 m² ...........60 eur,

 2. reklamnej stavby, na ktorých najväčšia informačná plocha má veľkosť od 20 m² ...........150 eur.“.

Doterajšie písmená b) až g) za označujú ako písmená c) až h).

4. V Sadzobníku správnych poplatkov časti V. Stavebná správa sa v položke 60a za písmeno c) vkladá nové písmeno d), ktoré znie:

 „d) Ohlásenie reklamného zariadenia, na ktorom má najväčšia informačná plocha veľkosť do 3 m²...........30 eur,“.

Doterajšie písmená d) až h) za označujú ako písmená e) až i).

5. V Sadzobníku správnych poplatkov časti V. Stavebná správa sa v položke 62 písm. a) vypúšťa tretí bod.

Doterajší štvrtý bod sa označuje ako tretí bod.

6. V Sadzobníku správnych poplatkov časti V. Stavebná správa sa položka 62a dopĺňa písmenom h), ktoré znie:

„h) na reklamné stavby, na ktorých najväčšia informačná plocha má veľkosť od 20 m² ...........50 eur.“.

7. V Sadzobníku správnych poplatkov časti VI. Doprava v položke 85 písmeno b) znie:

„b) Povolenie výnimky zo zákazu činnosti v ochrannom pásme pozemnej komunikácie na umiestnenie

 1. reklamného zariadenia, na ktorom má najväčšia informačná plocha veľkosť do 3 m²...........30 eur,

 2. reklamnej stavby, na ktorej najväčšia informačná plocha má veľkosť od 3 m² do 20 m² ...........60 eur,

 3. reklamnej stavby, na ktorých najväčšia informačná plocha má veľkosť od 20 m² ...........150 eur.“.

8. V sadzobníku správnych poplatkov časti VI. Doprava v položke 85 Splnomocnenie znie:

„Správny orgán môže v odôvodnených prípadoch poplatok podľa písmena a) alebo c) tejto položky zvýšiť až na päťnásobok, prípadne ho znížiť alebo odpustiť. Správny orgán môže v odôvodnených prípadoch poplatok podľa písmena b) tejto položky zvýšiť až na dvojnásobok, prípadne ho znížiť alebo odpustiť.“

Čl. IV

Tento zákon nadobúda účinnosť 1. novembra 2014.